b'\n_START_ARTICLE_\nConstituci\xc3\xb3 de Turquia\n_START_SECTION_\nHist\xc3\xb2ria\n_START_PARAGRAPH_\nEl 12 de setembre de 1980 va tenir lloc un cop d\'estat i els militars, per tercer cop, arribaren al poder i implantaren l\'estat d\'excepci\xc3\xb3. Mitjan\xc3\xa7ant la "llei n\xc3\xbam. 2324 contra l\'ordre constitucional", de 27 d\'octubre de 1980, fou derogada parcialment la constituci\xc3\xb3 de 1961 i els generals Kenan Evren, Nurettin Ersin, Tahsin Ahinkaya, Sedat Celasun aix\xc3\xad com l\'almirall Nejat T\xc3\xbcmer, es van fer c\xc3\xa0rrec del Consell de Seguretat Nacional, el qual assum\xc3\xad els poders legislatiu i executiu. Formalment, el poder judicial romangu\xc3\xa9 intacte, tot i que en la pr\xc3\xa0ctica es vei\xc3\xa9 limitat: per exemple, no podia supervisar la constitucionalitat de les lleis promulgades pel Consell de Seguretat Nacional._NEWLINE_Amb la Llei N\xc2\xba\xc2\xa02485 del 29 de juny de 1981, el Consell Consultiu (Dan\xc4\xb1\xc5\x9fma Meclisi) i el Consell de Seguretat Nacional (CSN) preexistents van posar en marxa una Assemblea Constituent (Kurucu Meclis). El Consell Consultiu constava en total de 160 membres. 40 eren determinats directament pel CSN; la resta de membres eren proposats primer pels governadors i es nomenaven a continuaci\xc3\xb3 per part del CSN. La presid\xc3\xa8ncia li correspongu\xc3\xa9 al pol\xc3\xadtic i antic primer ministre Sadi Irmak._NEWLINE_L\'Assemblea Constituent tenia la tasca d\'elaborar una nova constituci\xc3\xb3 aix\xc3\xad com una llei electoral i de partits. A m\xc3\xa9s li corresponia la tasca de legislar._NEWLINE_De les files de l\'Assemblea Consultiva es form\xc3\xa0, sota la presid\xc3\xa8ncia de l\'advocat constitucionalista Orhan Aldika\xc3\xa7ti, un comit\xc3\xa8 constitucional de 15 membres. Aquest elabor\xc3\xa0 entre el 23 de novembre del 1981 i el 17 de juliol del 1982 un esb\xc3\xb3s de constituci\xc3\xb3 que va ser acceptat el 23 de setembre del 1982 per part del Consell Consutltiu i el 18 d\'octubre del 1982 pel CSN. El 7 de novembre del 1982 va ser aprovada la Constituci\xc3\xb3 en refer\xc3\xa8ndum amb el 91,37% dels vots emesos. i entr\xc3\xa0 en vigor el 9 de novembre de 1982._NEWLINE_El 6 de novembre del 1983 van tenir lloc, finalment, les eleccions legislatives, despr\xc3\xa9s de les quals l\'assemblea constituent (art. 177) es va dissoldre.\n_START_SECTION_\nReforma\n_START_PARAGRAPH_\nEn un refer\xc3\xa8ndum celebrat el 12 de setembre de 2010 la poblaci\xc3\xb3 turca es pronunci\xc3\xa0 a favor de les modificacions de constituci\xc3\xb3 m\xc3\xa9s \xc3\xa0mplies des de 1982. Aquest canvi permetr\xc3\xa0 al govern de nomenar un nombre de jutges de l\'alt tribunal, reduir la influ\xc3\xa8ncia dels militars sobre el poder civil i millorar la protecci\xc3\xb3 dels drets humans. Els canvis tamb\xc3\xa9 eliminaran la immunitat judicial que es va atorgar als exl\xc3\xadders del cop d\'estat militar del 1980._NEWLINE_Tots aquests canvis pretenen adaptar la Constituci\xc3\xb3 turca de cara a una possible adhesi\xc3\xb3 a la Uni\xc3\xb3 Europea.'